Document ID: 31995D0107

ΑΠΟΦΑΣΗ ΤΗΣ ΕΠΙΤΡΟΠΗΣ της 17ης Μαρτίου 1995 για την κατανομή των ποσοστώσεων παραγωγής και εισαγωγής μεθυλοβρωμιδίου, των ποσοστώσεων εισαγωγής υδροβρωμοφθορανθράκων καθώς και των ποσοστώσεων κατανάλωσης υδροχλωροφθορανθράκων για την περίοδο από την 1η Ιανουαρίου έως τις 31 Δεκεμβρίου 1995 (95/107/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 3093/94 του Συμβουλίου της 15ης Δεκεμβρίου 1994 για ουσίες που καταστρέφουν τη στιβάδα του όζοντος (1),
Εκτιμώντας:
ότι το άρθρο 7 παράγραφος 1 του κανονισμού (ΕΚ) αριθ. 3093/94 αναφέρει ότι, με την επιφύλαξη του άρθρου 4 παράγραφος 8 και εφόσον οι ουσίες δεν προορίζονται για καταστροφή με τεχνολογία εγκεκριμένη από τις χώρες μέλη του πρωτοκόλλου του Μόντρεαλ, για χρήση σαν πρώτη ύλη για την κατασκευή άλλων χημικών ή για καραντίνα και προφόρτωση, η ελεύθερη κυκλοφορία στην Κοινότητα ελεγχόμενων ουσιών, όσον αφορά την παρούσα απόφαση μεθυλοβρωμιδίου, υδροβρωμοφθορανθράκων και υδροχλωρονανθράκων που εισάγονται από τρίτες χώρες θα υπόκειται σε ποσοτικούς περιορισμούς οι οποίοι είναι δυνατόν αν τροποποιηθούν σε εφαρμογή του άρθρου 7 παράγραφος 3 7 ότι κάθε αύξηση των ποσοτικών ορίων μπορεί να μην οδηγήσει σε κοινοτική κατανάλωση ελεγχόμενων ουσιών πέρα από τα ποσοτικά όρια που καθορίστηκαν σύμφωνα με το πρωτόκολλο του Μόντεαλ για τις ουσίες που καταστρέφουν τη στιβάδα του όζοντος 7 ότι οι ποσότητες ουσιών που θα προέλθουν από την αύξηση των ποσοτικών ορίων κατανέμονται σε επιχειρήσεις που σκοπεύουν να εισάγουν χρησιμοποιημένες ή ανακυκλωμένες ουσίες ή ουσίες που πρόκειται να χρησιμοποιηθούν σαν πρώτη ύλη για την παραγωγή άλλων ουσιών, ή ουσίες που πρόκειται να καταστραφούν με τεχνολογία που έχει εγκριθεί από τα κράτη μέλη του πρωτοκόλλου οι οποίες επομένως δεν προκαλούν επιπρόσθετη βλάβη στο περιβάλλον 7 ότι η ελεύθερη κυκλοφορία στην Κοινότητα των υδροβρωμοφθορανθράκων που εισάγονται από χώρες μη μέλη του πρωτοκόλλου του Μόντρεαλ θα απαγορευθεί ένα χρόνο μετά την έναρξη ισχύος της δεύτερης τροποποίησης του πρωτοκόλλου σύμφωνα με το άρθρο 8 του προαναφερθέντος κανονισμού 7 ότι ζητείται από την Επιτροπή δυνάμει του άρθρου 7 παράγραφος 2 του κανονισμού (ΕΚ) αριθ. 3093/94 σε συμφωνία με τη διαδικασία που καθορίζεται στο άρθρο 16 να κατανείμει ποσοστώσεις σε επιχειρήσεις που ζητούν ποσοστώσεις εισαγωγής 7 ότι, η Επιτροπή εξέδωσε ανακοίνωση προς τις επιχειρήσεις που εισάγουν στην Ευρωπαϊκή Κοινότητα ελεγχόμενες ουσίες οι οποίες καταστρέφουν τη στιβάδα του όζοντος (2) η οποία αφορούσε τον ανωτέρω κανονισμό και, ως εκ τούτου, έλαβε αιτήσεις για ποσοστώσεις εισαγωγής 7 ότι η Επιτροπή εξέδωσε ανακοίνωση προς τους παραγωγούς και εισαγωγείς μεθυλοβρωμιδίου στην Ευρωπαϊκή Κοινότητα (3) να υποβάλλουν στην Επιτροπή αναλυτικό ιστορικό των δραστηριοτήτων τους ώστε να προσδιοριστεί η κοινοτική κατανάλωση μεθυλοβρωμιδίου κατά τα έτη 1991, 1992 και 1993 7 ότι οι αιτήσεις για ποσοστώσεις παραγωγής και εισαγωγής μεθυλοβρωμιδίου ξεπερνούν τις συνολικά διαθέσιμες ποσοστώσεις δυνάμει του άρθρου 7 παράγραφος 2 κατά 4,0 % 7 ότι η Επιτροπή κατά συνέπεια δεν μπορεί να ικανοποιήσει πλήρως τις αιτήσεις για μεθυλοβρωμίδιο και οφείλει να κατανείμει τις ποσοστώσεις παραγωγής και εισαγωγής στους αιτούντες λαμβάνοντας υπόψη καταρχήν τις περιβαλλοντικές επιπτώσεις των σχετικών εισαγωγών, το ατομικό ιστορικό των αιτούντων σε εισαγωγές μεθυλοβρωμιδίου και τις ποσότητες που ζητείται να εισαχθούν 7 ότι η κατανομή ατομικών ποσοστώσεων στους ενδιαφερόμενους πρέπει να διέπεται από πνεύμα συνέχειας, ισότητας και αναλογικότητας με βάση το ιστορικό της επιχείρησης όπως αυτό προκύπτει από τις απαντήσεις στην προανφερόμενη ανακοίνωση 7 ότι. όσον αφορά το μεθυλοβρωμίδιο, οι ποσοστώσεις εισαγωγής κατανέμονται μεταξύ των πρωταρχικών εισαγωγέων, οι οποίοι, κατά την κρίση της Επιτροπής, είναι εκείνοι οι εισαγωγείς οι οποίοι συναλλάσσονται κατευθείαν με τους εκτός Κοινότητας παραγωγείς, βάσει τιμολογίων 7 ότι, όσον αφορά το μεθυλοβρωμίδιο, η διαδικασία με την οποία οι πρωταρχικοί εισαγωγείς λαμβάνουν τις ποσοστώσεις εισαγωγής θα αποτελέσει αντικείμενο αναθεώρησης κατά το 1995 ώστε να συναχθούν τα κατάλληλα συμπεράσματα για το κατά πόσον τα κράτη μέλη θεωρούν το σύστημα ισότιμο στην πράξη 7 ότι, όσον αφορά τους υδροβρωμοφθοράνθρακες, δεν υπάρχουν ποσοτικά όρια στις εισαγωγές για το 1995 σύμφωνα με το άρθρο 7 παράγραφος 2 του προαναφερόμενου κανονισμού 7 εντούτοις έχει δοθεί ποσόστωση σε μια εταιρεία για λόγους παρακολούθησης 7 ότι, όσον αφορά τους υδροχλωροφθοράνθρακες, ποσοστώσεις κατανάλωσης παρθένου υλικού για χρήσεις που έχουν σαν αποτέλεσμα διασπορά, δεν κατανεμήθηκαν αυτή τη φορά σύμφωνα με το άρθρο 4 παράγραφος 8 του προαναφερόμενου κανονισμού 7 ότι οι εισαγωγές παρθένων ουσιών και ουσιών για χρήσεις που έχουν σαν αποτέλεσμα διασπορά είναι εν δυνάμει πιο επιζήμιες για το περιβάλλον απ' ότι οι εισαγωγές ανακυκλωμένων ή αναχρησιμοποιουμένων ουσιών για χρήση σαν πρώτη ύλη για την παραγωγή άλλων ουσιών 7 ότι, όσον αφορά τους υδροχλωροφθοράνθρακες, οι ποσοστώσεις εισαγωγής για ανακυκλωμένο ή αναχρησιμοποιούμενο υλικό δεν υπόκεινται σε ποσοτικούς περιορισμούς, οι αιτήσεις μερικών εταιρειών αναθεωρήθηκαν προς μικρότερα ποσά και οι ποσοστώσεις εισαγωγής που δόθηκαν για το 1995 με τις αναμενόμενες ποσοστώσεις για το 1996 θα εξαρτηθούνη από το βαθμό συμφωνίας των εισαγωγών που θα πραγματοποιηθούν το 1995 με τις ποσοστώσεις που ζητήθηκαν και χορηγήθηκαν για τον ίδιο χρόνο 7 ότι οι άδειες εισαγωγής θα εκδοθούν σύμφωνα με το άρθρο 6 του προαναφερόμενου κανονισμού, μετά από επαλήθευση της εναρμόνισης του εισαγωγέα με τα άρθρα 7, 8 και 12 7 ότι το άρθρο 16 του προαναφερόμενου κανονισμού καθορίζει τη διαδικασία με βάση την οποία μπορούν να ληφθούν αποφάσεις που αφορούν την εφαρμογή αυτού του κανονισμού 7 ότι τα μέτρα που προβλέπονται στην παρούσα απόφαση είναι σύμφωνα με τη γνώμη της επιτροπής η οποία αναφέρεται στο άρθρο 16 του προαναφερόμενου κανονισμού,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
1. Η ποσότητα μεθυλοβρωμιδίου, που ελέγχεται από τον κανονισμό (ΕΚ) αριθ. 3093/94 και περιλαμβάνεται στην ομάδα VI του συνημμένου παραρτήματος 1, η οποία μπορεί να τεθεί σε ελεύθερη κυκλοφορία στην Ευρωπαϊκή Κοινότητα το 1995 και η οποία παράγεται στο εσωτερικό της Κοινότητας ή εισάγεται από πηγές εκτός της Κοινότητας, καθορίζεται σε 11 530 ODP-μετρικούς τόνους.
2. Η ποσότητα υδροβρωμοφθορανθράκων, που ελέγχεται από τον κανονισμό (ΕΚ) αριθ. 3093/94 και περιλαμβάνεται στην ομάδα VII του συνημμένου παραρτήματος 1, η οποία μπορεί να τεθεί σε ελεύθερη κυκλοφορία στην Ευρωπαϊκή Κοινότητα το 1995 και η οποία εισάγεται από πηγές εκτός Κοινότητας, καθορίζεται σε 0,03 ODP-μετρικούς τόνους.
3. Η ποσότητα υδροχλωροφθορανθράκων, που ελέγχεται από τον κανονισμό (ΕΚ) αριθ. 3093/94, η οποία μπορεί να τεθεί σε ελεύθερη κυκλοφορία στην Ευρωπαϊκή Κοινότητα το 1995 και η οποία παράγεται στην Κοινότητα ή εισάγεται από πηγές εκτός της Κοινότητας, καθορίζεται σε 7 655 ODP-μετρικούς τόνους. Όταν 80 % αυτής της ποσότητας έχει διατεθεί στην αγορά ή έχει χρησιμοποιηθεί από παραγωγούς και εισαγωγείς για ιδία χρήση, το ισοζύγιο θα γίνει αντικείμενο ποσοστώσεων όπως περιγράφεται στο άρθρο 4 παράγραφος 8 του προαναφερόμενου κανονισμού. Η Επιτροπή θα κατανείμει αυτές τις ποσοστώσεις κατανάλωσης σύμφωνα με την καθοριζόμενη στο άρθρο 16 του προαναφερόμενου κανονισμού διαδικασία.
Άρθρο 2
1. Η ποσότητα υδροχλωροφθορανθράκων, που ελέγχεται από τον κανονισμό (ΕΚ) αριθ. 3093/94 και περιλαμβάνεται στο παράρτημα 1 σαν ανακυκλωμένη και αναχρησιμοποιούμενη, η οποία μπορεί να τεθεί σε ελεύθερη κυκλοφορία στην Ευρωπαϊκή Κοινότητα το 1995 και η οποία εισάγεται από εκτός της Κοινότητας πηγές, καθορίζεται σε 814,89 ODP-μετρικούς τόνους.
2. Η ποσότητα υδροχλωροφθορανθράκων, που ελέγχεται από τον κανονισμό (ΕΚ) αριθ. 3093/94 και περιλαμβάνεται στο παράρτημα 1 για χρήση σαν πρώτη ύλη για καταστροφή με εγκεκριμένες τεχνολογίες ή για μεταφορές παραγωγής στην Ευρωπαϊκή Κοινότητα το 1995 και η οποία εισάγεται από πηγές εκτός της Κοινότητας, καθορίζεται σε 654,89 ODP-μετρικούς τόνους.
Άρθρο 3
Η κατανομή ποσοστώσεων εισαγωγής για μεθυλοβρωμίδιο, υδροβρωμοφθοράνθρακες και υδροχλωροφθοράνθρακες, κατά την περίοδο από την 1η Ιανουαρίου έως τις 31 Δεκεμβρίου 1995, καθορίζεται στο συνημμένο παράρτημα 3 (1).
Οι επιχειρήσεις στις οποίες επιτρέπεται να εισάγουν ελεγχόμενες ουσίες σύμφωνα με τις ποσότητες που περιλαμβάνονται στο παράρτημα 3 αναφέρονται στο παράρτημα 2.
Άρθρο 4
Η παρούσα απόφαση απευθύνεται στις επιχειρήσεις που αναφέρονται στο συνημμένο παράρτημα 2.
Βρυξέλλες, 17 Μαρτίου 1995.

Labels: 3
7
1
20